NaiveNeuron/SloPal huggingface dataset:
Kollár, Boris, predseda NR SR (2021-10-26):
S ďalšou faktickou vystúpi pán poslanec Kočiš.
Laššáková, Jana, podpredsedníčka NR SR (2014-07-09):
Pani podpredsedníčka Jurinová.
Buček, Jozef, poslanec NR SR (2018-12-13):
Pán predsedajúci, dajte, prosím, hlasovať o tom, že sa vrátený zákon schvaľuje v pôvodnom znení s odporúčaním gestorského výboru schváliť.
Danko, Andrej, predseda NR SR (2019-10-28):
Prosím, prezentujme sa a hlasujeme o návrhu spoločného spravodajcu. (Hlasovanie.) Prítomných 141, za 114, proti 20, zdržalo sa 5, nehlasovali 2. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2017-06-14):
Prezentujme sa a hlasujeme o návrhu prerokovať tento návrh zákona v druhom čítaní. (Hlasovanie.) Prítomných 134, za 83, proti 8, zdržalo sa 42 poslancov, 1 nehlasoval. Návrh sme schválili. Nech sa páči, ešte výbory.
Štarchoň, Peter, poslanec NR SR (2019-05-14):
Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú podľa § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 17. júna 2019 a gestorský výbor do 18. júna 2019. Pán predseda, prosím, otvorte rozpravu k uvedenému návrhu zákona.
Galko, Ľubomír, poslanec NR SR (2024-01-19):
Ďakujem pekne. Ja budem reagovať na dve kolegyne poslankyne. Pani Mesterová, položili ste otázku, že čo by asi tak urobil Robert Fico a ostatní ďalší, ak by našu vlasť napadol agresor, myslím si, že ten ich postup by bol úplne jasný. Oni by nás agresorovi odovzdali ako na tácke. Dokazujú to každým krokom, keď cynicky sa doslova agresorovi podkladajú a podlizujú. Stačí si pozrieť, že čo spravil Peter Pellegrini v deň výročia a upálenia Jána Palacha, ktorý sa upálil na protest proti invázii vojsk Varšavskej zmluvy do Československa. V tento deň sa Peter Pellegrini, prezidentský kandidát, stretol s veľvyslancom krajiny agresora, ktorý posiela bomby na nevinné ukrajinské deti a ženy a vraždí ich. To bolo tak ľudsky odporné, to bolo zároveň priame poškodenie zahraničnopolitických záujmov Slovenska. Ja som dal procedurálny návrh, aby toto Národná rada Slovenskej republiky odsúdila a som strašne zvedavý, či Peter Pellegrini nájde odvahu na to, aby dal o tomto procedurálnom návrhu mojom pri najbližšom hlasovaní hlasovať, alebo sa zakryje tým, čo si tam šemotil popod nos, že no, to by som mal dať návrh uznesenia a tak ďalej a tak ďalej. Ale keď bude chcieť, tak kľudne mu aj ten návrh uznesenia pripravím, že bude Národná rada o tomto bode rokovať v budúcnosti, lebo to bolo nehorázne. A čo sa týka pani poslankyne Nash, plne s vami súhlasím. Tá povinnosť, hovorím povinnosť, nie možnosť sudcu dať pri lúpeži alebo pokuse o lúpež, ak tam je menšia škoda ako 35-tisíc eur, domáce väzenie, to je niečo morbídne a s tým nikto, nikto v tejto sále nemôže súhlasiť. Ďakujem pekne.
Ďuriš Nicholsonová, Lucia, podpredsedníčka NR SR (2017-02-08):
Pani poslankyňa Grausová.
Vaľová, Jana, poslankyňa NR SR (2011-06-02):
... že zastupiteľstvo určí lokality a potom jasne sa povie, možno koľko môže byť herní, aby vlastne mohol o tom rozhodnúť primátor, a poviem prečo. Lebo niekedy v tom zastupiteľstve sú možno, je viacero tých záujmov a možno aj lobistických záujmov a potom sa veľmi ťažko hľadá nejaký kompromis. Ale keď sa určia lokality a počet miest na hranie, tak potom už aby mohol úrad sám precizovať, že kde vlastne alebo komu tú licenciu dá, lebo potom ozaj tie lobistické skupiny začnú tlačiť automaticky na... (Prerušenie vystúpenia časomerom.)
Figeľ, Ján, podpredseda NR SR (2015-05-26):
Ďakujem pekne. Otváram všeobecnú rozpravu, do ktorej som písomne nedostal žiadnu prihlášku. Nech sa páči, do ústnej formy rozpravy kto sa hlási? Sú to dvaja páni poslanci, Ján Hudacký a Pavol Zajac. Pán Hudacký, máte slovo aj ako navrhovateľ, ale, nech sa páči, pre istotu. Uzatváram ďalšiu možnosť hlásiť sa do rozpravy. Nech sa páči, prvý rečník v rozprave.
Figeľ, Ján, podpredseda NR SR (2013-09-18):
No tak sorry. Nech sa páči, Richard Vašečka.
Paška, Pavol, predseda NR SR (2012-08-06):
Ďakujem. Pán poslanec Blanár.
Zajačik, Vladimír, poslanec NR SR (2023-02-17):
Pán predseda, môžeme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch 1, 3 až 5 a 10 zo spoločnej správy spoločne s odporúčaním gestorského výboru schváliť.
Hlina, Alojz, poslanec NR SR (2014-11-08):
Ďakujem pekne. Mne predsa len nedá nevedieť, ako sa tí belizskí majitelia dozvedeli o tom cétečku v Piešťanoch. Dovoľte povedať pár čísel o Belize. Tam je 43 % ľudí pod hranicou chudoby. OECD charakterizovala túto krajinu ako krajinu, v ktorej sa perú peniaze. Včera či predvčerom ste tu mali šéfa OECD, ten sa rozprával s pánom premiérom tiež o tom? A ešte jedny čísla dovoľte uviesť. Súbor verejných príjmov tejto krajiny, krajinky za minulý rok bol 640 mil. eur. Obrat firmy Medical Group bol, pán kolega, neviem, či som to dobre zachytil, niekde na úrovni 290 mil., cez 200 mil. čiže ungefähr 50 % HDP v Belize. Skúsme si to pretočiť na naše podmienky. Predstavte si to, ale aby si to ľudia vedeli vizualizovať, o čom my rozprávame. Ak bude príjem do štátneho rozpočtu plánovaný na budúci rok niekde na úrovni 14 mld. eur, tak si predstavte, že by niekde existovala firma, ktorá by mala obrat 7 mld. eur a mala by 25 zamestnancov. Naozaj v tom Belize, predstavte si to, tam tí majitelia niekde sedia asi v tom nejakom tropickom hoteli a čítajú Financial Times, majú obrat, ako je polovica HDP krajiny, a vedia o všetkom, vedia, kde sa čo šuchne, vedia, kde potrebujú cétečko, kde potrebujú mamograf. Prečo to hovorím? Hovorím to preto, lebo vy tu s nami tak rozprávate. Ja mám aj ovce, aj koňa, aj kravu, žerú seno. Ja seno nežeriem. A presne tak sa vy s nami rozprávate. Tak tam to podsúvate, že: „Uverte tomu, že to je v poriadku.“ No nie je to v poriadku. Určite to nie je v poriadku a v mojom vysvetlení to ešte rozvediem.
Jurinová, Erika, podpredsedníčka NR SR (2014-06-11):
S reakciou na faktickú poznámku pán poslanec Poliačik.
Blanár, Juraj, podpredseda NR SR (2023-05-18):
Tri faktické poznámky na vaše vystúpenie, avšak myslím si, že už ich nestihneme prebrať, preto prerušujem rokovanie o tomto bode programu. A budeme hlasovať o všetkých doteraz prerokovaných návrhoch zákonov, ktoré sme k tomuto termínu prerokovali. Vyhlasujem prestávku do 11.05 hod., kedy budeme hlasovať. (Prestávka.)
Grendel, Gábor, podpredseda NR SR (2023-06-21):
Pán poslanec Marián Viskupič.
Laurenčík, Milan, podpredseda NR SR (2022-03-22):
Na faktické poznámky bude teraz ešte reagovať pán poslanec Miroslav Suja, nech sa páči.
Bugár, Béla, podpredseda NR SR (2018-05-15):
Na vystúpenie siedmi poslanci chcú reagovať. Pán poslanec Mazurek, nech sa páči.
Laššáková, Jana, podpredsedníčka NR SR (2014-12-04):
Pán poslanec Kuffa chce reagovať. Nech sa páči.
Hrnčiar, Andrej, podpredseda NR SR (2017-04-04):
Ďakujem. Pýtam sa, či chce zaujať stanovisko spravodajkyňa. Nie je tomu tak, prerušujem rokovanie o tomto bode programu. Teraz pristúpime k prvému čítaniu o návrhu poslanca Miroslava Sopka na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona má tlač 458, návrh na jeho pridelenie na prerokovanie výborom je v rozhodnutí č. 470. Dávam slovo poslancovi Miroslavovi Sopkovi, aby návrh zákona uviedol. [Rokovanie o návrhu poslanca Národnej rady Slovenskej republiky Miroslava Sopka na vydanie zákona, ktorým sa mení zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 458.]
Susko, Boris, poslanec NR SR (2021-09-16):
Ďakujem pekne za slovo. Pán poslanec Dostál, treba si povedať, že čo bolo účelom tej úpravy toho, aby sa nenovelizovali právne predpisy nesúvisiace s návrhom zákona. A ten účel bol ten, aby bola určitá prehľadnosť právneho poriadku, aby keď sa novelizuje nejaký právny predpis, tak sa nemuseli adresáti tej právnej normy dohľadávať v úplne nesúvisiacich právnych predpisoch, že čo sa v tom danom predpise zmenilo. To znamená aj v tomto prípade, ak sa novelizuje Trestný poriadok v bode 2, ktorý súvisí s disciplinárnym poriadkom Najvyššieho správneho súdu, tak s tým, samozrejme, nemáme problém, aj keď k tomu máme vecné výhrady, ale, ale nie vo vzťahu k tomu, že by to nemohlo byť. Ale ten bod jedna alebo jeden v tomto návrhu, ten vôbec nesúvisí s Najvyšším správnym súdom a s riešením v Trestnom poriadku a pre adresáta právnej normy z toho vzniká chaos, preto toto bol aj účel, prečo sa to, prečo sa to zakázalo. A, pán poslanec Baránik, ja dám len reakciu na vašu poznámku len jednou vetou, jednou otázkou. Podľa vás je spravodlivejší jednostupňový proces disciplinárny ako dvojstupňový, kde má ten disciplinárne stíhaný mať právo sa brániť a podať opravný prostriedok? No, pokiaľ sa bavíme o spravodlivosti, tak podľa mňa je jednoznačne spravodlivejší dvojstupňový proces v každom prípade. Ďakujem.
Laššáková, Jana, podpredsedníčka NR SR (2014-01-28):
Lebo je tu hluk, súhlasím s vami.
Pellegrini, Peter, doterajší predseda NR SR (2016-03-23):
Panie poslankyne, páni poslanci, poprosím vás, aby ste sa dostavili do rokovacej sály, aby sme mohli pokračovať vyhlásením výsledkov tajnej voľby predsedu Národnej rady Slovenskej republiky. (Pauza.) Vážené panie poslankyne, vážení páni poslanci, poprosím, aby ste sa dostavili do rokovacej sály, aby sme mohli pokračovať o malú chvíľu vyhlásením výsledkov tajnej voľby predsedu Národnej rady Slovenskej republiky. (Pauza.) Vážené panie poslankyne, vážení páni poslanci, pokračujeme v rokovaní. Prosím teraz povereného overovateľa, aby Národnej rade oznámil výsledok tajného hlasovania o voľbe predsedu Národnej rady Slovenskej republiky. Pán poslanec Kresák, nech sa páči, prosím, podajte nám informáciu. Nech sa páči, môžete hovoriť, pán predseda, pán overovateľ.
Bugár, Béla, podpredseda NR SR (2016-05-25):
Ďakujem pekne. Otváram všeobecnú rozpravu k tomuto bodu programu. Pýtam sa, kto sa hlási do rozpravy. Pán spravodajca? Áno. Končím možnosť sa prihlásiť do rozpravy. Pán spravodajca, nech sa páči. Pán poslanec Dostál, máte slovo.
Hlina, Alojz, poslanec NR SR (2015-05-15):
Ďakujem veľmi pekne. Ale najčarovnejšie na tom všetkom je, že my tu tak polovážne, však ono to treba niekedy aj odľahčiť a tento zákon je naozaj aj na odľahčenie, sa tu bavíme o kazítkach, a popritom Počiatek podpisuje obchvat Bratislavy, pán Čislák podpisuje nemocnicu, a my sa tu trápime s hlúposťou. Viete, to ma mrzí, naozaj. A niekto zaväzuje v tmavých kanceláriách, v pološere naše generácie do budúcnosti, že majú platiť, neviem koľko, peniaze preto, aby ste nakŕmili vaše obrovské žalúdky. Prosím vás pekne, ešte na jeden postreh chcem upozorniť a prípadne odkážem pánovi Ficovi. Pán premiér, by ste neverili, tu sa vám hádajú kvôli kazítkam vaši poslanci, tu sa osočujú navzájom. Poslanec SMER-u povie na svojho kolegu, druhého poslanca SMER-u, že je kazítko. Prosím vás, toto je, keď už nič iné, z tohto zákona nebude žiaden prínos pre spoločnosť, tak minimálne v tom, že sa zvýši pnutie vo vašom klube, prosím vás. Áno, poslanec SMER-u povedal na pána Kolesíka, že je kazítko. Proste, to je veľká vec, to je významný posun. Ja to nekomentujem, či je, alebo nie je, ale mne sa to páči, že sa už otvorene dozvedáme o tom, že nejaké pnutie je. Tá umelá jednota sa začína nabúravať, škoda, že cez dvoch v zásade bezcenných poslancov. Naozaj by som možno ocenil, keby sa tá jednota začala nabúravať cez pána Podmanického, trebárs, pánom Blanárom, to by malo väčšiu cenu pre spoločnosť. Toto je úplne len epizóda, ale svedčí o niečom. Svedčí o niečom a bude to mať podľa mňa aj význam do budúcna.
Danko, Andrej, podpredseda NR SR (2024-09-25):
Vážené panie poslankyne, vážení páni poslanci, otváram deviaty rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Cigániková, Hanuliaková, Spišiak, Vančo. Podľa schváleného programu pristúpime k rokovaniu o návrhu na voľbu kandidáta, kandidátky na sudkyňu Ústavného súdu Slovenskej republiky. Návrh má parlamentnú tlač 461. Prosím povereného člena ústavnoprávneho výboru poslanca Gašpara, aby návrh uviedol a informoval Národnú radu o výsledku prerokovania tohto návrhu vo výbore. Nech sa páči, pán podpredseda. [Rokovanie o návrhu na voľbu kandidátky na sudkyňu Ústavného súdu Slovenskej republiky (nová voľba), tlač 461.]
Laššáková, Jana, podpredsedníčka NR SR (2013-05-16):
Poprosím vás o pokoj, páni poslanci, pani ministerka uvádza návrh zákona. Nech sa páči, pani ministerka.
Žitňanská, Jana, poslankyňa NR SR (2020-11-03):
Ďakujem veľmi pekne. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 292. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73... (Prerušenie vystúpenia predsedajúcim.)
Szalay, Tomáš, poslanec NR SR (2024-01-19):
Ďakujem pekne, pán predsedajúci. Ďakujem aj Gáborovi Grendelovi za jeho príspevok. Načo siahať po Indiánoch, napadla mi taká bližšia paralela o Záhorákoch, keď ide ten šofér v tom aute a zapne si rádio a je tam ten dopravný servis a povedia, že nejaký človek ide v protismere. Sa vykloní z okna a hovorí, že všetci idú v protismere. Gábor Grendel sa pýta, že či je možné veriť Petrovi Pellegrinimu, že umožní vylepšenia zákona v druhom čítaní. Tak táto otázka má také dve roviny. Prvá rovina je, že či je možné veriť Petrovi Pellegrinimu keď sa už raz rozhodol, nazvime to, pre stranu temna. Tak aj vtedy bol pri tom rozhodovaní slobodný, čo si nemyslím, dnes už pri svojom rozhodovaní slobodný nie je. Takže veriť mu asi je veľmi nezodpovedné. A druhá časť tej otázky je, že vylepšenie v druhom čítaní. Prečo vôbec pripúšťame takú možnosť vylepšovania v druhom čítaní. Vráťme sa k tej téme, že toto nie je možné rozpravou a druhým čítaním týmto nahradiť ten štandardný legislatívny proces. Nechcem sa opakovať po poslancovi Hargašovi, ktorý to veľmi pekne zhrnul. Ja som osobne bol na obidvoch stranách vo svojom živote toho MPK, či už na strane nejakého ministerstva alebo na strane toho subjektu, ktorý pripomienkoval zákon. A z obidvoch polôh môžem povedať, že to bolo prospešné k tomu výsledku, ktorý sa nakoniec mal dosiahnuť. Aj keď nie vždy sme uspeli, nie vždy sme všetkých presvedčili, ale tá spätná väzba bola nesmierne, nesmierne cenná. Rozprava v parlamente nemôže nahradiť štandardný legislatívny proces.
Zajačik, Vladimír, poslanec NR SR (2022-10-18):
Pán Mazurek, veľmi sa mi páčil váš úvod, kde ste hovorili, že každý normálny človek musí odsúdiť tento čin. Ale potom začala znôžka presne podľa nôt Moskvy a Putina. Ale cez to všetko sa mi páči, že ste takto vystúpili a dali ste, ukázali ste aj všetkým ľuďom, aj vašim voličom, aké je vaše videnie tolerancie. S fašistov sa stala demokratická strana. Fašisti sa premenovali na Republiku. Ale ich videnie sa nezmenilo a dôkazom toho bolo vaše vystúpenie.
Blcháč, Ján, poslanec NR SR (2021-05-11):
Ďakujem pekne. Ja by som na vystúpenie pána kolegu Ferenčáka chcel nadviazať, na to, čo hovoril môj predchodca pán poslanec Susko, že tiež by som možno privítal, aby sa dospelo k nejakej dohode medzi týmito dvoma v zásade teda podobnými návrhmi alebo skoro rovnakými s tými odlišnosťami, ktoré boli povedané. Možno by to bolo prvý taký opozičný návrh, ktorý je účelový, a prešiel by. Viete, naozaj samosprávy sa boria od začiatku, kedy dostali do vienka miestne komunikácie, chodníky, cesty účelové alebo verejné, s investičným dlhom a iste by vedeli porozprávať kolegovia primátori a starostovia, majú to spočítané, koľko na existujúcich pasportovaných miestnych komunikáciách je naviazaného investičného dlhu. Nebránim, nemali by sme sa brániť ani tejto iniciatíve, ktorá je tuná na stole, pretože môže sa vyskytnúť jednotlivé prípady, kde by sa dala uplatniť, ja ho tiež vítam, ale malo by to byť vykonateľné a, a potrebné. Chcem teda povedať, že ja by som rád podporil ten návrh, ktorý predniesol pán Ferenčák, a je podobný s tým, ktorý pani Kozelová navrhla, ale myslím si, že je realizovateľnejší v praxi. Takže asi toľko, ďakujem pekne.
Glváč, Martin, podpredseda NR SR (2016-10-26):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Asi nie. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Jozefa Mihála, Jany Kiššovej a Eugena Jurzycu na vydanie zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov . Návrh zákona je pod tlačou 266, návrh na jeho pridelenie na prerokovanie výborom je v rozhodnutí č. 269. Dávam slovo poslankyni Jane Kiššovej, aby návrh zákona uviedla. Nech sa páči.
B. Bugár, podpredseda NR SR: (2005-05-24):
Budeme pokračovať ďalším návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov (tlač 1038). Návrh zákona odôvodní poverený člen skupiny poslancov pán poslanec Ján Pataky. Nech sa páči, máte slovo.
M. Hort, poslanec: (2001-10-19):
J. Migaš, predseda NR SR: Prezentujme sa a hlasujme. Hla-sujeme. (Hlasovanie.) Prítomných je 96 poslancov, za 84, proti 1, zdržalo sa 8, nehlasovali 3. Konštatujem, že Národná rada pridelila tento návrh zákona výborom, určila gestorský výbor a príslušné lehoty výborom na prerokovanie v druhom čítaní. Ďalej budeme hlasovať o návrhu poslankyne Národnej rady Slovenskej republiky Márie Angelovičovej na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov (tlač 1137). Spravodajcom je pán poslanec Muránsky, nech sa páči, uveďte hlasovanie. Hlasujeme o tlači 1137.
V. Veteška, podpredseda NR SR: (2004-10-21):
A prosím pána Cabaja, aby uviedol návrh zákona.
Paška, Pavol, predseda NR SR (2014-03-20):
Hlasujeme. (Hlasovanie.) 140 prítomných, 18 za, 61 proti, 61 sa zdržalo. Tento návrh sme neschválili.
P. Paška, predseda NR SR: (2008-04-01):
(Hlasovanie.) 134 prítomných, 2 boli za, 88 proti, 44 sa zdržalo. Tieto body sme neschválili.
V. Veteška, podpredseda NR SR: (2006-02-01):
(Hlasovanie.) Prítomných 132, za 131, proti 0, zdržal sa 1, nehlasoval 0. Schválili sme výbory a termíny a určili sme gestorský výbor pri prerokovaní tohto zákona v druhom čítaní. Budeme pokračovať návrhom, hlasovaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 o priestupkoch v znení neskorších predpisov, tlač 1445. Prosím pána spravodajcu Maděja, aby uviedol návrh na hlasovanie.
Heger, Eduard, poslanec NR SR (2018-09-13):
Ďakujem veľmi pekne. Ja ak môžem len kratučko. Pozrite sa, čas ukáže, komu tento zákon v skutočnosti pomôže. Je vidieť, že teda ste veľmi odhodlaní ten zákon presadiť. Uvidíme, kto z neho teda bude benefitovať. A mňa by len zaujímalo možno tak technicky, keď si hovoril aj o tom, že ste sa bavili s tými malými poskytovateľmi ubytovacích zariadení. Zaujímalo by ma teda, že čo oni konkrétne na to povedali. Ale teraz nielen že či súhlasili, ale že čo bola ich argumentácia. Na čo poukazovali pri týchto cestovných poukazoch, čo sú prínosy a čo sú zase mínusy alebo riziká. Takže ak by si mohol viacej povedať práve z tohto stretnutia, určite by ma to veľmi zaujímalo. Ďakujem.
Paška, Pavol, predseda NR SR (2013-05-23):
Hlasujeme. (Hlasovanie.) 141 prítomných, 83 za, 2 proti, 56 sa zdržalo. Návrh sme schválili.
Figeľ, Ján, podpredseda NR SR (2013-05-17):
Nech sa páči, Ján Mičovský.
Šuca, Peter, poslanec NR SR (2013-03-14):
Ďakujem pekne. Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť ho.
T. Cabaj, podpredseda NR SR: (2009-10-29):
Pani poslankyne, poslanci, kto sa do rozpravy hlási ústne? Nikto. Končím možnosť prihlásiť sa do rozpravy ústne. Pán minister, chcete sa vyjadriť? Ďakujem pekne. Pán minister sa nebude vyjadrovať k rozprave. Prerušujem rokovanie o tomto bode. Tak ako bolo dohodnuté, hlasovať budeme v rámci ostatných hlasovaní o 17.00 hodine. Panie poslankyne, poslanci, otváram ďalší bod rokovania a to je interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že ústne podaná interpelácia nezbavuje poslanca povinnosť odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pani poslankyňa Sabolová, Ivančo, Štefanec, Tkáčová, Vášáryová a Tóthová. Takže, nech sa páči, s interpeláciou vystúpi pani poslankyňa Sabolová. Pripraví sa pán poslanec Ivančo.
Dostál, Ondrej, poslanec NR SR (2023-06-27):
Ja sa pripájam k tomu poďakovaniu, myslím si, že v takejto téme je dôležité, aby sme poznali aj názor vlády, resp. rezortu zahraničných vecí. Ja si teda na rozdiel od predrečníka myslím, že tie vzťahy medzi parlamentom a vládou v záležitostiach Európskej únie s ústavným zákonom nastavené pomerne dobré s jednou malou výnimkou, ktorá by sa tam dala opraviť. Práve to spomínané stanovisko k zákazu predaja spaľovacích motorov bol prípad, kde nebolo rešpektované stanovisko výboru, a teda zástupca vlády konal priamo v rozpore s tým, čo mu výbor schválil aké stanovisko. Čiže to, to nebolo niečo, čo by nebolo pokryté súčasnou právnou úpravou. Tam išlo o to, že nad rámec toho, čo, čo ústavný zákon umožňuje sa zástupca vlády na rokovaní orgánu Európskej únie odklonil od stanoviska Európskej únie, tam, tam nešlo o žiadnu tichú procedúru. Ale teda chcel by som sa spýtať pána ministra teda, ak ešte bude reagovať, že či toto uznesenie bude mať nejaké alebo môže mať nejaké priame dopady, lebo vieme, že Národná rada zrejme v letných mesiacoch a asi už ani v septembri nebude zasadať, aby nejako operatívne schvaľovala stanovisko, ale aj z toho, čo pán minister hovoril, to nevyzerá nejako, že v tejto chvíli by hrozilo nejaké zásadné zmeny na hlasovacích práv v inštitúciách a orgánoch Európskej únie. Že teda, či to bude mať aj nejaký reálny dopad alebo je to proste len si zadeklarujeme nejakú pozíciu parlamentu, teda ak toto bude schválené.
Zmajkovičová, Renáta, podpredsedníčka NR SR (2013-03-14):
Ďalší v rozprave vystúpi pán poslanec Hudacký, pripraví sa pán poslanec Galko.
Glváč, Martin, podpredseda NR SR (2017-12-01):
Pani poslankyňa Sárközy.
Zmajkovičová, Renáta, podpredsedníčka NR SR (2014-03-27):
Pani poslankyňa Gibalová.
Blanár, Juraj, podpredseda NR SR (2023-02-14):
Vyhlasujem všeobecnú rozpravu za uzavretú a udeľujem slovo pánovi navrhovateľovi v záverečnom slove, aby zaujal stanovisko k rozprave.
Remišová, Veronika, poslankyňa NR SR (2018-10-24):
Pán Blaha si tu číta knihu, pán Kaliňák si lúšti krížovku... (Prerušenie vystúpenia predsedajúcim.)
Vážny, Ľubomír, podpredseda vlády SR pre investície (2014-03-27):
Vážená pani podpredsedníčka, dovoľujem si vás informovať, že podľa ustanovenia § 9 ods. 1 písm. b) a c) zákona 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ústredným orgánom štátnej správy pre oblasti lesného hospodárstva, pozemkových úprav a ochrany poľnohospodárskej pôdy je Ministerstvo pôdohospodárstva a rozvoja vidieka Slovenskej republiky. Tento ústredný orgán je zároveň v rámci existencie integrovanej miestnej štátnej správy podľa ustanovenia § 4 ods. 6 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení zákona č. 506/2013 Z. z. zodpovedným za riadenie a kontrolu štátnej správy vykonávanej okresnými úradmi na predmetných úsekoch. Z uvedeného dôvodu vám odporúčam obrátiť sa s vašou otázkou na ministra vecne príslušného rezortu. Zároveň ale sám nie som spokojný s takouto odpoveďou, s tým, že som myslel, že pán minister Jahnátek by vám rád priamo na tú otázku odpovedal, ale je na zahraničnej pracovnej služobnej ceste v Maďarsku. Takže zabezpečím, aby vám odpovedal na to písomnou formou, s tým, že chcem len povedať to, že vláda Slovenskej republiky, čo sa týka ROEP-u alebo reorganizácie a obnovy evidencie pozemkov, si uvedomuje vážnosť situácie. A práve včera vláda svojím uznesením schválila doplnenie financií potrebných na dokončenie ROEP-u na Slovensku. Konkrétne sa jedná o sumu, ktorú zdokladoval úrad katastra v hodnote 3,8 mil. eur, tak aby mohol kontinuálne zabezpečiť tie úlohy, ktoré sú mu pridelené, a aby dokončil tie zazmluvnené vzťahy súvisiace s ROEP-om, ktoré sú, a výsledkom bude, že do konca roku 2015 bude zadefinovaných tých zostávajúcich cirka 220 katastrálnych území na Slovensku a do konca roku 2015 bude ukončený tento dôležitý projekt ROEP, reorganizácia a obnova evidencie pozemkov na Slovensku, pretože spôsobuje nedotiahnutie ROEP-u vážne problémy nielen v lesnom hospodárstve, kde sa pýtate na to vy, ale aj v budovaní infraštruktúry, najmä líniovej. Ďakujem.
P. Paška, predseda NR SR: (2010-03-10):
Pani podpredsedníčka Belousovová.
Budaj, Ján, poslanec NR SR (2017-03-28):
No tak to iste súvisí, ale ja trpezlivo budem akceptovať, ak si aj vy zaprednášate, pán podpredseda. Chcete ešte hovoriť alebo môžem pokračovať?
Hudacký, Ján, poslanec NR SR (2012-11-07):
Ďakujem pekne za slovo. V podstate takisto mi nič neostáva, len súhlasiť s pani poslankyňou Mezenskou, že tá procesná stránka veci bola rozhodne zle nastavená. Naviac nepriama novela cez zákon 309 o obnoviteľných zdrojoch, kde sa pripojili niektoré ustanovenia, ktoré vôbec nesúvisia s predmetným návrhom zákona v skrátenom legislatívnom konaní, hovorí o nesystémovosti prípravy takéhoto návrhu zákona a skutočne potom spochybňuje celý ten návrh zákona. Všetci vieme dobre, že potrebujeme urýchliť tento proces vzhľadom na transpozíciu európskej legislatívy. Na druhej strane toto vrhá veľmi zlý tieň na celú tú prípravu a v konečnom dôsledku potom nemáme čas sa venovať tej obsahovej stránke veci, kde určite by sme potrebovali viac času na to, aby sme sa mohli dotknúť konkrétneho návrhu a prekonzultovať predovšetkým s navrhovateľom všetky tie záležitosti, ktoré sa dotýkajú predmetného zákona. Takže iba toľko. Ďakujem pekne.
Daniš, Zoltán, poslanec NR SR (2014-09-12):
Nakoľko návrhy v rozprave boli predložené dnes, dajte, prosím, hlasovať o skrátení lehoty podľa § 83 ods. 2 rokovacieho poriadku.
J. Zvonár, poslanec: (2009-04-28):
Výbor súhlasil s návrhom vlády a odporučil Národnej rade Slovenskej republiky podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých iných zákonov v znení neskorších predpisov, po prvé, zvoliť Imricha Hugyivára do funkcie člena Dozornej rady Úradu pre dohľad nad zdravotnou starostlivosťou; po druhé, podľa § 39 ods. 8 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vykonať hlasovanie o návrhu na voľbu člena dozornej rady verejne. Výbor poveril poslanca Jána Zvonára, aby predniesol správu o výsledku rokovania návrhu na voľbu člena Dozornej rady Úradu pre dohľad nad zdravotnou starostlivosťou. Súčasťou správy je návrh uznesenia Národnej rady Slovenskej republiky. Uznesenie Národnej rady Slovenskej republiky k návrhu na voľbu člena Dozornej rady Úradu pre dohľad nad zdravotnou starostlivosťou. Národná rada Slovenskej republiky na návrh vlády Slovenskej republiky podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zvolila Imricha Hugyivára do funkcie člena Dozornej rady Úradu pre dohľad nad zdravotnou starostlivosťou. Pán predsedajúci, skončil som.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 133 poslancov, za 86, proti 43, zdržali sa 4. Konštatujem, že sme schválili vládny návrh novely zákona č. 131/2002 Z. z. o vysokých školách. (Potlesk.) Nasleduje hlasovanie o návrhu uznesenia k Správe o činnosti verejného ochrancu správ, pardon, verejného ochrancu práv, tlač 825. Dávam slovo spravodajkyni z výboru pre ľudské práva a národnostné menšiny poslankyni Vladimíre Marcinkovej, aby hlasovanie uviedla. (Hlasovanie o správe o činnosti verejného ochrancu práv za rok 2021 , tlač 825.)
Jurinová, Erika, podpredsedníčka NR SR (2014-06-26):
S reakciou na vaše vystúpenie sú prihlásení dvaja páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Senko.
Kollár, Boris, predseda NR SR (2021-06-16):
Chce reagovať pán poslanec Susko?
Cech, Jozef, poslanec NR SR (2023-11-24):
Ďakujem veľmi pekne za slovo. Pán poslanec, chcel by som reagovať na vaše vystúpenie. Skutočne je úplne štandardné, že pri nástupe nového ministra si vyberá svoj tím, s ktorým mieni spolupracovať nasledujúce štyri roky, a takisto si vyberá aj nasledujúceho nového policajného prezidenta, ktorému jeho tím a on dôveruje. Neviem si dobre predstaviť, že by mala pokračovať vzbura v polícii na nižších úrovniach. Jednoducho je to potrebné, aby si minister zabezpečil všetko pre to, aby mal konzistentný manažment. Veď si predstavte, akú dôveru by potom mohli mať občania v Policajný zbor, v políciu, ktorá nekoná, preto verím, že pán minister Matúš Šutaj Eštok je človek na správnom mieste a Policajný zbor pozdvihne na vyššiu úroveň. Ďakujem veľmi pekne.
Blaha, Ľuboš, podpredseda NR SR (2024-04-18):
Ďakujem pekne, pán podpredseda vlády. Na vašu otázku neevidujem doplňujúcu otázku, ale, pardon, je tam chyba, takže dobre. Ale pani poslankyňa chce iba písomne odpoveď, keďže pán podpredseda vlády iba nahrádzal pani ministerku. Teraz vás poprosím, kolegovia, zabudli sme na otázku od pána poslanca Igora Váleka na pána ministra zahraničných vecí a európskych záležitostí Slovenskej republiky Juraja Blanára, ktorá mala byť piata, ešte pred touto odpoveďou. Takže vrátime sa k nej. Zabudol som, áno, samozrejme. Takže teraz odcitujem jej znenie, a to je nasledovné: „Vážený pán minister, politický výbor Parlamentného zhromaždenia Rady Európy nedávno odporučil, aby bolo Kosovo prijaté za člena tejto organizácie. Ako sa k tomuto odporúčaniu stavia slovenská diplomacia?“ (Reakcie z pléna.) Čiže pán poslanec Igor Válek tu nie je, hej? Tak som to vlastne urobil správne. No výborne (povedané so smiechom), dobre. Takže teraz poprosím, teraz poprosím pána poslanca, pána podpredsedu vlády Slovenskej republiky pre plán obnovy a znalostnú ekonomiku Petra Kmeca, aby odpovedal na otázku pána poslanca Mareka Lackoviča v tomto znení: „Pán podpredseda vlády, prosím, uveďte všetky opatrenia a ich presný časový rámec, ktoré robíte, aby ste zachránili peniaze z eurofondov, ktorých prepadnutie nám hrozí.“ Nech sa páči, pán podpredseda.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 141 prítomných, 106 za, 0 proti, 35 sa zdržalo. Návrh sme schválili, tento návrh prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Bugár, Béla, podpredseda NR SR (2018-02-01):
Pán poslanec, dobre viete, že to je, prepáčte za výraz, idiotina, ak Národná rada odsúhlasí prvý, o druhom už sa nedá hlasovať. Takže najprv budeme hlasovať o procedurálnom návrhu pána poslanca Blahu, aby zajtra o jedenástej nebolo hlasovanie. Nech sa páči, prezentujme sa a hlasujeme. (Hlasovanie.) Prítomných 130, za 75, proti 53, 1 sa zdržal, 1 nehlasoval. Návrh bol schválený. Prosím teraz pána poslanca Kvorku, aby k bodu 15 schváleného programu v druhom čítaní podával návrhy ohľadne hlasovania o vládnom návrhu zákona, ktorým sa mení a dopĺňa vodný zákon (tlač 759). Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 759.]
Grendel, Gábor, podpredseda NR SR (2021-06-15):
Pán poslanec Juraj Krúpa s faktickou.
Figeľ, Ján, podpredseda NR SR (2014-05-30):
Nech sa páči, Dušan Bublavý.
Ďuriš Nicholsonová, Lucia, podpredsedníčka NR SR (2016-11-29):
Ďakujeme pekne, pani poslankyňa. Ďalším prihláseným do rozpravy je pán poslanec Krajniak. Nech sa páči.
Zemanová, Anna, poslankyňa NR SR (2021-11-09):
Vážený pán predsedajúci, vážené panie poslankyne, vážení páni poslanci, v rozprave vystúpili dve poslankyne. Spoločná správa neobsahuje žiaden pozmeňujúci návrh. Pán predsedajúci, nakoľko spoločná správa neobsahuje žiaden pozmeňujúci návrh, dajte, prosím, hlasovať o jedinom pozmeňujúcom návrhu z rozpravy, v hlavičke ktorého je uvedená pani poslankyňa Halgašová, a bol prednesený spolupredkladateľkou pani poslankyňou Zemanovou.
Bittó Cigániková, Jana, poslankyňa NR SR (2022-10-25):
Ďakujem. Pán predsedajúci, vážené kolegyne, kolegovia, ako spoločná spravodajkyňa výboru predkladám spoločnú správu k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a zákona č. 95/2002 o poisťovníctve, ktorým sa dopĺňa zákon č. 581/2004 o zdravotných poisťovniach, tlač 1108. Vládny návrh zákona prerokovali ústavnoprávny výbor a výbor pre zdravotníctvo. Súhlasili s návrhom zákona a odporučili Národnej rade návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky vládny návrh zákona, tlač 1108, schváliť s pozmeňujúcimi a doplňujúcimi návrhmi. Spoločná správa obsahuje sedem pozmeňujúcich návrhov. Súčasne výbor navrhol, aby sa o bodoch 1 až 7 spoločnej správy hlasovalo spoločne s návrhom gestorského výboru schváliť. Spoločná správa výborov bola schválená uznesením č. 170 z 18. októbra ´22, kde teda výbor poveril mňa za spoločnú spravodajkyňu a poslanca Mareka Šefčíka za náhradníka k predmetnému návrhu zákona. Pán predsedajúci, skončila som, môžete otvoriť rozpravu, do ktorej sa rovno aj hlásim.
Hrnčiar, Andrej, podpredseda NR SR (2016-09-07):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Áno, nech sa páči, pani ministerka.
Danko, Andrej, predseda NR SR (2017-09-11):
Ďakujem. Do rozpravy je písomne prihlásený pán poslanec Ondrej Dostál, člen klubu SaS.
Danko, Andrej, predseda NR SR (2017-04-06):
S reakciou na faktické poznámky, pán poslanec Tomáš.
Danko, Andrej, podpredseda NR SR (2024-02-28):
Ak dovolíte, dám trojminútovú prestávku. 10.43 h pokračujeme. (Prestávka.)
Čekovský, Kristián, poslanec NR SR (2021-07-02):
Ďakujem pekne, pán predsedajúci. Skúsim iba tak v skratke, návrh zákona, ktorým sa dopĺňa zákon o ochrane pamiatkového fondu, tak jeho teda hlavným cieľom je rozšírenie právnej úpravy využitia lesných pozemkov vo vlastníctve štátu a pozemkov tvoriacich ostatný majetok vo vlastníctve štátu na verejnoprospešné účely a ten verejnoprospešný účel je obnova hradu. Vychádza v postate z aplikačnej praxe a sú to, je to vyladenie niektorých vecí. Ten návrh konkretizuje postup správcov majetku v štátoch, teda štátu v prípadoch, ak starostlivosť o tieto objekty zabezpečuje obec, vyšší územný celok, občianske združenie alebo nezisková organizácia, a ako som spomenul, odstraňuje prekážky, ktoré vyplynuli z doterajšej praxe, najmä určuje postupy osôb, ktoré zabezpečujú, resp. budú zabezpečovať záchranu, rekonštrukciu alebo udržiavacie práce na stavbách hradov alebo ich torzálnej architektúre, na objektoch vyhlásených za národné kultúrne pamiatky, pamiatkové rezervácie alebo pamiatkové zóny nachádzajúcich sa na pozemkoch v správe štátnych organizácií lesného hospodárstva. Myslím si, že na takýto, na taký úvod, na predstavenie tohto návrhu to asi aj stačí. Viac je, samozrejme, v dôvodovej správe, takže ďakujem pekne za slovo.
V. Jasaň, poslanec: (2009-04-16):
Po druhé z histórie porovnávať právo ženy mať možnosť voliť a byť volený s právom dieťaťa je možno tiež také trochu zvláštnejšie. Ak chceme riešiť a ja chápem váš návrh, ako riešite demografické problémy, ktoré tu sú, ja by som skôr navrhoval inú cestu. Skúsme riešiť postavenie rodín, skúsme riešiť postavenie mladých ľudí, skúsme riešiť to, aby si mladí ľudia zakladali rodiny a aby sa plodili deti, aby sa neobávali o ich budúcnosť. Ďalšie také, možno tri otázky. Ešte jedna, čo sa týka Rómov. No ja vôbec nemám problém s tým, že sú tu Rómovia, alebo nie sú tu Rómovia. Možno je škoda, že tu žiaden z nich nesedí ako člen slovenského parlamentu. A tie otázky by som, že kto a na základe čoho bude určovať, kedy už môže rodič hlasovať za svoje dieťa. Odkedy? Od počatia, od nejakého mesiaca alebo na základe čoho, keď doteraz nie je vyriešený ani ten sporný problém, kedy máme chápať, že dieťa už je dieťaťom alebo nie je ešte dieťaťom? To mi je také nejasné. A ďalšia otázka. Ja som síce počul, že kolega Palko hovoril, že v matematike je všetko možné. Ako budeme alebo ako by ste teda riešili rozhodovanie rodiča alebo rodičov, ktorí majú nepárny počet detí, dva a pol hlasu, jeden a pol hlasu?
Mezenská, Helena, poslankyňa NR SR (2014-06-04):
Ja chcem znova len vyzdvihnúť a podčiarknuť to, čo tu už opakovane odznelo, takéto znepokojenie, ktoré naozaj cítim aj ja pri predloženom návrhu, ktorý naozaj, ako sa zdá, vyznieva ako imitácia, ako len hra na reformu súdnictva. A mrzí ma tá neuvedomelosť, ktorá je spájaná s prípravou nielen tohto návrhu, ale aj iných legislatívnych návrhov. Ako keby sme si sami podkopávali pôdu pod vlastnými nohami. Neviem, či tí, ktorí vlastne dnes budú zodpovedať za reformu súdnictva alebo vôbec, ako je tento rezort riadený, si vôbec uvedomujú, že takýmito len formálnymi sťaženiami prispievajú k tomu, že ľudia budú čím ďalej, tým viac demotivovaní predkladať a podávať súdne žaloby, čím ďalej, tým viac bude narastať nedôvera v inštitucionálne zabezpečenie spravodlivosti, a tak budú hľadať iné spôsoby, alternatívne spôsoby toho, ako sa s rôznymi spormi rôzneho druhu vysporiadať. V podstate takýmto spôsobom len sami spôsobujeme rozpad inštitucionálneho systému, v ktorého dôvera zo strany ľudí čoraz viac klesá, má klesajúci trend. Takže takýmto formálnym prístupom k príprave či už návrhov alebo k reforme súdnictva sami spôsobujeme jeho rozpad.
Kažimír, Peter, podpredseda vlády a minister financií SR (2012-10-19):
Dobrý deň, dámy a páni, takže ďakujem za dobrý úmysel, že debata skončila pred hlasovaním, lebo mohla asi ešte pokračovať naozaj ďalej. Je veľmi ťažko zaujať postoj, lebo nikomu neberiem, ja som to včera večer povedal, nikomu neberiem legitímny pohľad na vec, že sa mu niečo nepáči, že s tým proste vnútorne nesúhlasí, že vidí za tým tragédie konkrétnych ľudí a ich rodín, ale musím odlíšiť ľudí, ktorí využívajú túto tému celé roky na to, aby sa na nej živili. A, samozrejme, mne neumožní momentálne čas, ani vás nechcem trápiť konkrétnymi výpočtami z histórie, ale keď tuto niekto tak srdcervúco mi vykladal a pripomínal minulosť ohľadom megakasína, tak mu veľmi dobre viem pripomenúť, že ten, kto sa ozval, bol prvý, kto bol, bol bývalý poslanec KDH Palko, ktorý v rámci nekonečného štiepenia KDH si urobil vlastnú stranu a urobil si z neho, z tejto témy, vlastnú agendu a vtedajší kresťanskí demokrati, samozrejme, keďže boli pred voľbami, tak si museli uchopiť túto tému ako zástavu a išli s ňou až do volieb. Problém je, kolegovia z KDH, úplne selektívne, nehovorím to plošne, že keď obcujete s mocou, keď obcujete s mocou a ste v nejakej koalícii, tak tieto plamenné témy a tieto nálady vás upustia, pretože si viete vymeniť svoje pozície, svoje stoličky za to, že upustíte od takého príkreho postoja k veciam. Áno, ak máte pohľad na hazardné hry a na gambling ako taký, že ho chcete zakázať, zakážte ho, choďte s touto témou do volieb. A takisto sa postavte k ďalším negatívnym externalitám, k ďalším ľudským činnostiam, ktoré ničia ľudské životy, je to alkoholizmus, je to používanie drog. A čo tak prostitúcia, priatelia? Skláňate hlavy, keď chodíte okolo Slovnaftu? Alebo vykúkate z okienka? Takže, priatelia, pozrite si... (Smiech v sále.) Pozrite si to, čo... (Potlesk.) Pozrite sa na to, čo je pokrytectvo a čo je skutočný pohľad na vec. Môžme hovoriť o veciach, že sa nám nepáčia, že vytvárajú problémy, že ničia konkrétne ľudské životy, ale viete, že žijeme v spoločnosti,... (Ruch v sále. Prerušenie vystúpenia predsedajúcim.)
Jurinová, Erika, podpredsedníčka NR SR (2013-09-12):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. Je prihlásený do rozpravy jeden pán poslanec, pán poslanec Kolesík. Dávam vám slovo.
Štarchoň, Peter, poslanec NR SR (2016-05-20):
Vážený pán predsedajúci, vážená pani poslankyňa, vážení páni poslanci v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc pritom z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Vážený pán predsedajúci, prosím, otvorte rozpravu k uvedenému návrhu zákona.
Paška, Pavol, predseda NR SR (2014-02-11):
Pán poslanec Zajac do rozpravy.
Sabolová, Mária, poslankyňa NR SR (2011-09-14):
S odporúčaním gestorského výboru schváliť.
Vons, Peter, poslanec NR SR (2021-10-20):
Ďakujem. Vážený pán predsedajúci, vážené kolegyne, kolegovia, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov (tlač 738). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, o tom, že návrh zákona prerokuje v druhom čítaní. V súlade rozhodnutím, s ro... v súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor, výbor pre hospodárske záležitosti a výbor pre financie a rozpočet. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Přidal, Alojz, poslanec NR SR (2013-09-03):
Pán predseda Národnej rady, panie poslankyne, páni poslanci, som rád, že si môžem plniť povinnosti spravodajcu v súlade s rokovacím poriadkom Národnej rady, verím, že si ho prečítal cez prázdniny aj pán premiér a členovia vlády a budú sa zúčastňovať interpelácií a pán poslanec Hlina nebude mať dôvod okupovať tento rečnícky pult. Takže pristúpme teraz k predmetnému hlasovaniu. Pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) prerokovať predložený návrh zákona v druhom čítaní.
Figeľ, Ján, podpredseda NR SR (2015-09-18):
Ďakujem pekne. Otváram všeobecnú rozpravu. Písomne som nedostal žiadnu prihlášku. Nech sa páči ústne. Končím možnosť ďalšieho prihlasovania. Jedno meno je na tabuli. Nech sa páči, Miroslav Beblavý.
Jarjabek, Dušan, poslanec NR SR (2019-10-18):
Ďakujem veľmi pekne. Len krátka faktická poznámka na pána poslanca Maďariča, keď teda spomenul, situácia, ktorá bola na výbore, spomenul pána poslanca Číža. Chcel by som poznamenať, že pán poslanec Číž hovoril o kontrole finančných prostriedkov, ktoré idú do kultúry, už len z toho veľmi jednoduchého dôvodu, či do tej kultúry ozaj idú a či náhodou pod rúškom kultúry sa nefinancujú iné aktivity. A chcem z tohto miesta povedať, že súhlasím absolútne s opozičnými kolegami vo výbore pre kultúru a médiá, ktorí hovorili v tom zmysle, že tej kontroly je stále málo dodnes. Je nedostačujúca vo fondoch a stále v tých fondoch ten kontrolný mechanizmus neexistuje tak, aby sme mohli s čistým svedomím povedať, že, áno, tieto peniaze skutočne, ktoré sú motivované týmto a týmto, aj ten dôvod tej motivácie spĺňajú. A čo sa týka tých ďalších vecí. Pán poslanec, ja sa bojím len jednej veci, aby v kultúre nenastal princíp trhového mechanizmu, čo teda tu v takých istých, istých aj náhľadoch existuje, preto, lebo v rámci toho hrubého trhového mechanizmu by sme zrušili vlastne v kultúre všetky menšinové žánre. Už tu bolo toto obdobie a už isté kvarteto musí byť v Skalici, ktoré bolo pod filharmóniou, lebo tu bol jeden taký minister kultúry, ktorý tieto veci takto dehonestoval. Tak toto hádam už nie.
P. Hrušovský, predseda NR SR: (2005-05-26):
Teraz poprosím pána predsedu výboru pre ľudské práva, národnosti a postavenie žien, aby Národnú radu informoval o stanovisku výboru k predloženej výročnej správe o činnosti Ústavu pamäti národa. Pán poslanec, nech sa páči.
P. Paška, predseda NR SR: (2008-09-23):
(Hlasovanie.) 134 prítomných, 82 za, 1 proti, 51 sa zdržalo. Bod 9 sme schválili.
T. Cabaj, podpredseda NR SR: (2009-09-10):
Môžeme pristúpiť k ďalšej otázke a to je otázka č. 11. Pani poslankyňa Jarmila Tkáčová ju položila pánu ministrovi zdravotníctva Slovenskej republiky Richardovi Rašimu: „Pán minister, je pre vás trojročná sanitka zastaralá a ohrozujúca pacienta?“ Nech sa páči, odpovedajte.
Blaha, Ľuboš, podpredseda NR SR (2024-01-09):
Pán poslanec Ján Hargaš, nech sa páči.